Kapitulské bralá

Kapitulské bralá je prírodná pamiatka v správe štátnej ochrany prírody Štiavnické vrchy. Nachádza sa v katastrálnom území obce Lehôtka pod Brehmi v okrese Žiar nad Hronom v Banskobystrickom kraji. Územie bolo vyhlásené za chránené v roku 1993 na rozlohe 36,99 ha. Ochranné pásmo nebolo určené. Na území pamiatky platí 5. stupeň ochrany. Nachádza sa v Chránenej krajinnej oblasti Štiavnické vrchy. Predmetom ochrany je: Územie je vzácnym geologickým fenoménom, poukazujúcim na nedokonalú tekutosť ryolitových láv. Výnimočný produkt neogénneho vulkanizmu s pestrými skalnými a lesostepnými biocenózami. Útvar je výraznou krajinnou dominantou vo vstupnej doline do CHKO Štiavnické vrchy. Kapitulské bralá sú dobre prístupné cestou 2498, ktorá vedie dolinou potoka Teplá a spája Lehôtku pod Brehmi a Sklené Teplice. Po ceste z Lehôtky sú bralá na pol ceste do Teplíc na ľavej strane. Na začiatku doliny je ďalšia prírodná rezervácia Szabóova skala. Referencie Iné projekty Commons ponúka multimediálne súbory na tému Kapitulské bralá Externé odkazy Kapitulské bralá v Zozname osobitne chránených častí prírody SR Chránené územia, Štátna ochrana prírody Slovenskej republiky Zdroj Tento článok je čiastočný alebo úplný preklad článku Kapitulské bralá na českej Wikipédii.